Ylli Manjani

Ylli Manjani (lindur më 7 maj 1973) është jurist, pedagog dhe ish-politikan shqiptar i cili ka shërbyer si Ministër i Drejtësisë nga viti 2015 deri në 2017 në kabinetin e Kryeministrit Rama.

Karriera
Ylli Manjani, me profesion jurist, ka përfunduar studimet në Fakultetin e Drejtësisë në Universitetin e Tiranës. Fillimisht ka punuar për organizata si OSBE para se të emërohej Sekretar i Përgjithshëm në kabinetin e Kryeministrit Fatos Nano, post nga i cili më pas u dorëhoq. Në vitin 2009, Manjani ishte kandidat i Partisë Socialiste në qarkun e Lezhës. Pas humbjes në ato zgjedhje, ai kritikoi Edi Ramën për mënyrën e tij të të bërit opozitë dhe në vitin 2011 u largua nga Partia Socialiste për t'iu bashkuar Lëvizja Socialiste për Integrim (LSI)-së. Brenda LSI-së, Manjani mbajti role të ndryshme këshilluese dhe ekzekutive, përfshirë edhe atë të Zëvendëskryetarit të partisë, duke kontribuar në iniciativa të reformës ligjore. Ai njihet gjithashtu si pedagog, ekspert ligjor dhe pjesëmarrës në debatet mbi reformën në drejtësi, sistemin zgjedhor dhe çështje të tjera politike. 

Më 16 shtator 2015 u emërua Ministër i Drejtësisë, duke zëvendësuar Nasip Naçon. Emërimi i tij erdhi si pjesë e marrëveshjes  së koalicionit midis LSI dhe PS. Gjatë mandatit të tij, Manjani u fokusua në çështje të reformës në drejtësi dhe luftës kundër korrupsionit. Ai u shkarkua nga posti më 3 shkurt 2017 dhe u zëvendësua nga Petrit Vasili.

Pas largimit nga qeveria, Manjani u distancua nga politika aktive dhe më pas dha dorëheqjen nga LSI-ja. Ai është rikthyer në praktikën ligjore dhe vazhdon të kontribuojë në debatet publike. 

Referime

Kategoria:Politikanë shqiptarë
Kategoria:Ministra të Qeverisë së Shqipërisë
Kategoria:Ministra të Drejtësisë të Shqipërisë